CELEX: 62004TA0016
Language: hu
Date: 2010-03-02 00:00:00
Title: T-16/04. sz. ügy: A Törvényszék 2010. március 2-i ítélete — Arcelor kontra Parlament és Tanács ( Környezet — 2003/87/EK irányelv — Az üvegházhatást okozó gázok kibocsátási egységeinek kereskedelmi rendszere — Megsemmisítés iránti kérelem — Közvetlen és személyben való érintettség hiánya — Kártérítés iránti kérelem — Elfogadhatóság — Magánszemélyekre jogokat ruházó magasabb rendű jogi szabály kellően súlyos megsértése — A tulajdonhoz való jog — Szakmai tevékenység szabad gyakorlása — Arányosság — Egyenlő bánásmód — Letelepedés szabadsága — Jogbiztonság )

17.4.2010   
            
            
               HU
            
            
               Az Európai Unió Hivatalos Lapja
            
            
               C 100/35
            
         A Törvényszék 2010. március 2-i ítélete — Arcelor kontra Parlament és Tanács
   (T-16/04. sz. ügy) (1)
   
   („Környezet - 2003/87/EK irányelv - Az üvegházhatást okozó gázok kibocsátási egységeinek kereskedelmi rendszere - Megsemmisítés iránti kérelem - Közvetlen és személyben való érintettség hiánya - Kártérítés iránti kérelem - Elfogadhatóság - Magánszemélyekre jogokat ruházó magasabb rendű jogi szabály kellően súlyos megsértése - A tulajdonhoz való jog - Szakmai tevékenység szabad gyakorlása - Arányosság - Egyenlő bánásmód - Letelepedés szabadsága - Jogbiztonság”)
   2010/C 100/52
   Az eljárás nyelve: angol
   
      Felek
   
   
      Felperes: Arcelor SA (székhelye: Luxembourg (Luxemburg), képviselik kezdetben: W. Deselaers, B. Meyring és B. Schmitt-Rady, később: W. Deselaers, B. Meyring ügyvédek)
   
      Alperesek: az Európai Parlament (képviselők kezdetben: K. Bradley és M. Moore, később: L. Visaggio és I. Anagnostopoulou meghatalmazottak), az Európai Unió Tanácsa (képviselők kezdetben: B. Hoff-Nielsen és M. Bishop, később: E. Karlsson és A. Westerhof Löfflerova, végül: A. Westerhof Löfflerova és K. Michoel meghatalmazottak)
   
      Az alpereseket támogató beavatkozó: az Európai Bizottság (képviselő: U. Wölker meghatalmazott)
   
      Az ügy tárgya
   
   Egyrészt az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló 2003. október 13-i 2003/87/EK európai parlamenti és tanácsi irányelv (HL 2003. 275., 32. o.; magyar nyelvű különkiadás 15. fejezet, 7. kötet, 631. o.) részleges megsemmisítése, másrészt a felperes által a hivatkozott irányelv elfogadása miatt elszenvedett károk megtérítése iránti kérelem.
   
      Az ítélet rendelkező része
   
   
               1.
            
            
               A Törvényszék a keresetet elutasítja.
            
         
               2.
            
            
               A Törvényszék az Arcelor SA-t kötelezi a saját, valamint az Európai Parlament és az Európai Unió Tanácsa költségeinek viselésére.
            
         
               3.
            
            
               Az Európai Bizottság viseli saját költségeit.
            
         
      (1)  HL C 71., 2004.3.20.